Document ID: /roh_data/filtered/fineweb-2-filterrobots_roh.jsonl.gz/45612

Suenter in grev accident dad ir cun auto era Franzestg Muoth da Breil pli morts che vivs. Quest mument ha midà la vita dad el, da sia dunna Evelina e dals trais uffants ch’eran lura anc pitschens.
Franzestg Muoth ha rut bunamain tut l’ossa. Ma cunzunt la blessura dal tscharvè mudregia el anc oz suenter 17 onns. El è spert stanchels ed ha problems da sa concentrar.
Dals 21 da schaner 2005 n'hai jau naginas regurdientschas.
Jau ma regord fitg bain. Quai è stà per mai brutal, quest di emblid jau mai.
En l’ospital suenter l’accident è Evelina Muoth perfin vegnida confruntada cun dumondas da dar ils organs. Realisà tgi ch’el è e tge ch’è succedì, ha Franzestg Muoth pir en la rehabilitaziun a Valens.
Il medi ha vis mes futur en ina chasa da tgira , e quai ha scurlà mai.
Avant l’accident aveva Franzestg Muoth – ch’ha ina giada fatga la scolaziun da pur al Plantahof a Landquart – ina buna plazza tar l’arsenal federal a Cuira. Uss lavura el anc adina là, dentant cun in pensum pitschen ed el fa lavurs pli simplas. La passiun dad Evelina Muoth è la cuschina. Sia spezialitad il mument èn las turtas da nusch.
Tar mai sa adina insatgi vegnir dad isch en, jau hai adina insatge.